HK Liepāja

HK Liepāja ir profesionāls hokeja klubs, kas bāzēts Liepājā, Latvijā, un līdz 2022. gadam spēlēja Latvijas Virslīgas hokeja čempionātā. 2015.—16. gada sezonā tas izcīnīja Latvijas čempionu titulu.

Vēsture 
HK Liepāja tika dibināts 2014. gada maijā, gadu pēc tam, kad darbību pārtrauca HK Liepājas Metalurgs. Jaunā komanda tika dibināta ar ievērojamu pašvaldības atbalstu. Oktobra nogalē komanda noslēdza sadarbības līgumu ar KHL vienību Rīgas "Dinamo".

Debijas sezonu komanda noslēdza regulārā čempionāta otrajā vietā, savukārt izslēgšanas spēlēs pusfinālā piekāpās HK Kurbads vienībai. Cīņā par bronzas medaļām HK Liepāja pārspēja HK Zemgale/LLU vienību. Nākamajā sezonā komanda uzvarēja turnīra regulārajā čempionātā. HK Liepāja sasniedza finālsēriju, kur, mērojoties spēkiem ar HK Kurbads, septītās spēles pagarinājumā izšķirošos vārtus guva Bruno Zabis, un komanda izcīnīja Latvijas čempiones titulu.

Turpmākajās divās sezonās komandai neizdevās atkārtot iepriekšējos panākumus, pusfināla sērijās piekāpjoties attiecīgi HK MOGO un HK Kurbads.  aprīlī klubs paziņoja, ka par tās galveno treneri apstiprināts Maksims Bogdanovs. Viņa vadībā komanda nākamo sezonu noslēdza piektajā vietā, izslēgšanas kārtai nekvalificējoties. 2019.—20. gada sezonu HK Liepāja noslēdza ceturtajā vietā, taču izslēgšanas turnīrs tika atcelts COVID-19 pandēmijas dēļ.

Visu LHČ sezonu rezultāti

Kontinentālais kauss

Līderi

Komandas visu laiku rezultatīvākie spēlētāji

Kluba spēlētāju rekordi

Regulārā sezona 
 Visvairāk gūto vārtu sezonā: Marks Kaļeiņikovs, 26 (2019.—20.)
 Visvairāk rezultatīvo piespēļu sezonā: Bruno Zabis, 37 (2014.—15.)
 Visvairāk gūto punktu sezonā: Bruno Zabis, 58 (2014.—15.)
 Visvairāk soda minūšu sezonā: Dmitrijs Korņilovs, 117 (2015.—16.)
 Visvairāk gūto punktu sezonā, starp aizsargiem: Mārtiņš Gipters, 42 (2014.—15.)

Izslēgšanas kārta 
 Visvairāk gūto vārtu sezonā: Mārtiņš Gipters,  Roberts Bukarts un Bruno Zabis, 7 (2014.—15., 2014.—15. un 2015.—16.)
 Visvairāk rezultatīvo piespēļu sezonā: Bruno Zabis, 12 (2014.—15. un 2015.—16.)
 Visvairāk gūto punktu sezonā: Bruno Zabis, 19 (2015.—16.)
 Visvairāk soda minūšu sezonā: Dmitrijs Korņilovs, 46 (2014.—15.)
 Visvairāk gūto punktu sezonā, starp aizsargiem: Mārtiņš Gipters, 17 (2014.—15.)

Līgas apbalvojumi 
Komandas spēlētāji, kas saņēmuši līgas apbalvojumus.

 Vērtīgākais spēlētājs
 Bruno Zabis — 2016

 Labākais vārtsargs
 Vadims Miščuks — 2016

 Labākais aizsargs
 Mārtiņš Gipters — 2015

Komandas treneri 
 Igors Ļebedevs (2014—2018)
 Maksims Bogdanovs (2018—2020)
 Guntis Pujāts (2020)
 Normunds Sējējs (2020—pašlaik)

Kapteiņi 
 Mārtiņš Gipters (2014—2015)
 Dmitrijs Korņilovs (2015—2016)
 Kārlis Liepiņš (2016—2017)
 Bruno Zabis (2017—2018)
 Dmitrijs Korņilovs (2018—2019)
 Kristers Freibergs (2019—2020)
 Bruno Zabis (2020—2021)
 Artūrs Salija (2021)
 Linards Mazurs-Mago (2021—pašlaik)

Atsauces

Ārējās saites 
 Oficiālā mājaslapa

Sports Liepājā
HK Liepāja